مال الهوى

مال الهوى يامه


 كلماتها 
مال الهوى يامه مال الهوى يامه

انا لا ملت اليه ولا ندهت عليه

هو اللى مال يامه مال الهوى يامه

مال الهوى

فات الهوى عالعين ما عرفتش جالها منين

سرق سواد الليل وكحل الجفين

واحترت اقوله ايه وانا لا ملت اليه

ولا ندهت عليه هوه اللى مال يامه

مال الهوى

ضلل عليه جناح هفهف شوية وراح

وزين الخدين بالورد والتفاح

واحترت اقول ايه وانا لاملت اليه

ولا ندهت عليه وهو اللى مال ايامه

مال الهوى

يا خوفي يامه يعود يطلب عيوني الشود

ويقطف التفاح والورد من عالعود

واحتار اقوله ايه وانا لا ملت اليه

ولا ندهت عليه هو اللى مال يامه

مال الهوى

تصنيف:اغانى باللغه المصريه
تصنيف:اغانى صباح
تصنيف:كلمات اغانى